Bitcoin

Criptea-airgeadra agus córas íocaíochta ar líne is ea Bitcoin (siombail: ₿ giorrúchán: BTC).  Tá bitcoin ar an gcriptea-airgeadraí is mó aithne ar domhan.

Tá bitcoin bunaithe ar phrionsabal an gheilleagair saoriomaíochta, agus cruthaíodh é in 2009 nuair a d'fhoilsigh scríbhneoir anaithnid páipéar bán faoin teicneolaíocht, faoin ainm bréige Satoshi Nakamoto. 

Oibríonn bitcoin trí líonrú ríomhairí, ina bhfeidhmíonn gach ríomhaire mar nód i líonra idir piaraí. Coinníonn gach nód cóip neamhspleách de mhórthaifead idirbhearta, ar a dtugtar blocshlabhra, nach ndéantar aon maoirseacht lárnach air. Déantar idirbhearta a fhíorú leis an gcripteagrafaíocht, rud a chiallaíonn nach féidir le duine bitcoin duine eile a chaitheamh gan sonraí íogair áirithe a bheith aige.

Déanann na nóid an t-eolas ar an mblocshabhra a dheimhniú trí phróiseas fíorúchain ar a dtugtar mianadóireacht. Tá an próiseas cripteagrafaíochta sin thar a bheith dian ó thaobh na ríomhaireachta de, agus bíonn sé an-dian ar leictreachas.  

 Stair 
Foilsíodh an coincheap den chéad uair i bpáipéar bán, foilsithe ag duine anaithnid faoin ainm bréige Satoshi Nakamoto sa bhliain 2008Níl a fhios an fíorainm é Satoshi Nakamoto nó más duine amháin nó breis is duine amháin atá i gceist.. Cuireadh an teicneolaíocht ar fáil go poiblí mar bhogearra foinse oscailte an bhliain ina dhiaidh sin.  

 Conspóidí 
Is féidir bitcoin a úsáid go hanaithnid, rud a chiallaíonn go mbíonn sé in úsáid i ngníomhaíocht choiriúil agus chun earraí a bhfuil toirmeasc orthu a cheannach. Tá rialathóirí airgeadais ag díriú ar an méid sin le blianta beaga anuas, agus tá cosc iomlán ar bitcoin i dtíortha áirithe.

Cuirtear na híocaíochtaí i gcrích gan aon stór lárnach agus gan aon mhaoirseacht lárnach, agus thug Státchiste na Stát Aontaithe "airgeadra fíorúil díláraithe" ar bitcoin. Is minic a thagraítear do bitcoin ar na meáin dó mar chriptea-airgeadra nó airgeadra digiteach.

mion|clé|Is féidir do bhille a íoc le bitcoin sa chaifé seo i nDelft, san Ísiltír.

Naisc sheachtracha
 Suíomh ginearálta faoi Bitcoin. Gan aon bhaint leis an Vicipéid. Arna rochtain ar 29 Meitheamh 2017

 Tagairtí 

Catagóir:Bitcoin
Catagóir:Criptea-airgeadraí